Fyrirtækið N1 hefur keypt allt hlutafé í Staðarskála í Hrútafirði en fyrir átti fyrirtækið fjórðungshlut í þjónustumiðstöðinni . N1 rekur nú Staðarskála , Veitingaskálann Brú og Gistihúsið Staðarflöt . Á vefsíðunni strandir.is segir að fyrirtækið hyggist reka Staðarskála áfram í óbreyttri mynd þar til nýr vegur í botni Hrútafjarðarverði tilbúinn . Þá sé fyrirhugað að sameina Staðarskála og Veitingaskálann Brú . Staðarskáli var stofnaður árið 1960 .